علیہ بنت المہدی

عُلیہ بنت مہدی (160ھ-210ھ مطابق 777ء-825ء) سلطنت عباسیہ کی ایک شہزادی تھی۔ وہ اپنے زمانہ کی مشہور شاعرہ تھی۔ اسے موسیقی سے بھی خاصا لگاؤ تھا۔ ہارون رشید بہن تھی، عبَّاسہ کے نام سے بھی مشہور تھیں۔

حالات زندگی 
علیہ تیسرے عباسی خلیفہ المہدی باللہ (775-785ء) کی بیٹی تھی۔ اس کے عہد خلافت میں فن شاعری اور موسیقی اپنے عروج پر تھی۔ خود اسے بھی شاعری اور موسیقی سے خاصا لگاو تھا۔ علیہ کی ماں باندی تھی مگر اچھی مغنیہ تھی۔ اس کا نام مکنونہ تھا۔ تاریخ کے حوالوں سے پتہ چلتا ہے کہ علیہ کے والد کا اس کے ایام طفلی میں ہی انتقال ہو گیا اور اس کے سوتیلے بھائی اور خلافت عباسیہ کے سب سے مشہور حکمران ہارون رشید (زمانہ خلافت: 786ء-809ء) نے اس کی پرورش کی۔

علیہ ایک شہزادی تھی اور اپنے سوتیلے بھائی ابراہیم بن المہدی (779ء-839ء) کی طرح اچھی شاعرہ اور فن موسیقی کی ماہر تھی۔ ایسا مانا جاتا ہے کہ اس نے فن شعر و موسیقی میں اپنے بھائی کو بھی پیچھے چھوڑ دیا اور شہزادی ہوتے ہوئے بھی خوب کمال حاصل کیا۔  اس کی شاعری چھوٹے چھوٹے ابیات پر مشتمل ہوتی تھی جسے اسلوب محدث کہا جاتا تھا۔ اس کی شاعری میں عشق، محبت، حب وطن، دوستی، سچائی اور خلیفہ ہارون رشید کی تعریف اور توصیف پر مبنی ہوتی تھی۔ چھوٹی بحر ہونے کی وجہ سے اسے گانا بہت آسان ہوتا تھا۔ اس نے شراب پر بھی خوب کہا۔ خلیفہ کی فتوحات اور دشمن پر حملوں کو وہ بڑے خوبصورت انداز میں بیان کرتی تھی۔

علیہ کی زندگی اور کارناموں کا تذکرہ ابو الفرج اصفہانی نے کتاب الاغانی میں کیا ہے۔ یہی کتاب اس کی شاعری اور حالات زندگی کا اصل ماخذ ہے۔ کتاب الاغانی اور دیگر کتب میں اس کے بارے میں مطالعہ کرنے سے معلوم ہوتا ہے کہ وہ ایک عقلمند اور پختہ ذہن کی مالک خاتون تھی۔ وہ ایک بارعب شخصیت تھی اور عوامی زندگی میں اس کا اثر نمایاں تھا۔ اس کے پاس دولت اور باندیوں کی کثرت تھی۔ اسے اپنے بھائیوں کی بے پناہ تائید حاصل تھی اسی لیے وہ مذہبی علما کی آرا پر بھی پر بولنے سے نہیں ہچکچاتی تھی۔ کئی روایات کےمطابق وہ با تقوی خاتون تھی اور عبادت و ریاضت میں خوب دل لگاتی تھی۔
علیہ نے ایک عباسی شہزادہ سے شادی کی مگر اس کی شاعری میں دو غلاموں کا بھٰ تذکرہ ملتا ہے۔

حوالہ جات 

777ء کی پیدائشیں
825ء کی وفیات
آٹھویں صدی کی مصنفات
آٹھویں صدی کی وفیات
آٹھویں صدی کے عرب شعرا
آٹھویں صدی کے عرب مصنفین
خلافت عباسیہ کی خواتین
عباسی شخصیات
عربی زبان کی خواتین شاعرات
عربی زبان کے مصنفین
عہد عباسی کے شعرا
قرون وسطی کی شاعرات
نویں صدی کی عباسی شخصیات
نویں صدی کی مصنفات
نویں صدی کی وفیات
نویں صدی کے عرب شعرا
نویں صدی کے عرب مصنفین
آٹھویں صدی کی عرب شخصیات
نویں صدی کی عرب شخصیات
عربی شعراء
210ھ کی وفیات
قرون وسطی کے عرب موسیقار
خلافت عباسیہ کی شاعرات